CELEX: C2004/300/41
Language: lt
Date: 2004-12-04 00:00:00
Title: 2004 m. spalio 7 d. Teisingumo teismo sprendimas (antroji kolegija), Byloje C-239/03 Europos Bendrijų Komisija prieš Prancūzijos Respubliką (Valstybės įsipareigojimų neįvykdymas — Konvencija dėl Viduržemio jūros apsaugos nuo taršos — 4 straipsnio 1 ir 8 dalys — Protokolas dėl Viduržemio jūros apsaugos nuo taršos iš sausumoje esančių šaltinių — 6 straipsnio 1 ir 3 dalys — Nesiėmimas priemonių, reikalingų užkirsti kelią, sumažinti ir kovoti su žymia ir užsitęsusia Berre tvenkinio tarša, — Leidimas išleisti nuotekas)

4.12.2004   
            
            
               LT
            
            
               Europos Sąjungos oficialusis leidinys
            
            
               C 300/20
            
         
      TEISINGUMO TEISMO SPRENDIMAS
   
   (antroji kolegija)
   2004 m. spalio 7 d.
   Byloje C-239/03 Europos Bendrijų Komisija prieš Prancūzijos Respubliką (1)
   
   (Valstybės įsipareigojimų neįvykdymas - Konvencija dėl Viduržemio jūros apsaugos nuo taršos - 4 straipsnio 1 ir 8 dalys - Protokolas dėl Viduržemio jūros apsaugos nuo taršos iš sausumoje esančių šaltinių - 6 straipsnio 1 ir 3 dalys - Nesiėmimas priemonių, reikalingų užkirsti kelią, sumažinti ir kovoti su žymia ir užsitęsusia Berre tvenkinio tarša, - Leidimas išleisti nuotekas)
   (2004/C 300/41)
   Proceso kalba: prancūzų
   Byloje C-239/03 Europos Bendrijų Komisija, atstovaujama G. Valero Jordana ir B. Stromsky, prieš Prancūzijos Respubliką, atstovaujamą G. de Bergues ir E. Puisais, Teisingumo Teismas (antroji kolegija), susidedantis iš kolegijos pirmininko C. W. A. Timmermans, teisėjų R. Schintgen (pranešėjas), R. Silva de Lapuerta, P. Kūris ir G. Arestis; generalinis advokatas: D. Ruiz-Jarabo Colomer, sekretorius: R. Grass, 2004 m. spalio 7 d. priėmė sprendimą, kurio rezoliucinėje dalyje nurodyta:
   
               1)
            
            
               Nesiimdama priemonių, reikalingų užkirsti kelią, sumažinti ir kovoti su žymia ir užsitęsusia Berre tvenkinio tarša, ir
               
                           —
                        
                        
                           tinkamai nesilaikydama 1980 m. gegužės 17 d. Atėnuose pasirašyto Protokolo dėl Viduržemio jūros apsaugos nuo taršos iš sausumoje esančių šaltinių, kuris Europos Ekonominės Bendrijos vardu buvo patvirtintas 1983 m. vasario 28 d. Tarybos sprendimu 83/101/EEB, III priede nustatytų taisyklių, kai, po protokolo sudarymo, iš dalies pakeitė leidimą išmesti II protokolo priede išvardintas atliekas,
                        
                     
                           —
                        
                        
                           Prancūzijos Respublika neįvykdė prisiimtų įsipareigojimų, numatytų 1976 m. vasario 16 d. Barselonoje pasirašytos Konvencijos dėl Viduržemio jūros apsaugos nuo taršos, kuri Europos Ekonominės Bendrijos vardu buvo patvirtinta 1977 m. liepos 25 d. Tarybos sprendimu 77/585/EEB, 4 straipsnio 1 ir 8 dalyse, ir 1980 m. gegužės 17 d. Atėnuose pasirašyto Protokolo dėl Viduržemio jūros apsaugos nuo taršos iš sausumoje esančių šaltinių, kuris Europos Ekonominės Bendrijos vardu buvo patvirtintas 1983 m. vasario 28 d. Tarybos sprendimu 83/101/EEB, 6 straipsnio 1 ir 3 dalyse, o taip pat EB sutarties 300 straipsnyje.
                        
                     
         
               2)
            
            
               Priteisti iš Prancūzijos Respublikos bylinėjimosi išlaidas.
            
         
      (1)  OL C 184, 2003 8 2.